cyanic-selkie/wikianc huggingface dataset:
ვლადიმერ ვექსლერი
ვლადიმერ ვექსლერის შრომები
პირველი მეცნიერული შრომა ვექსლერმა რენტგენის სხივების ინტენსივობის შესწავლას მიუძღვნა. ამ მიზნით მან საკუთარი ხელსაწყოები და გაზომვის მეთოდები შექმნა. შემდეგი შრომებით კი მაიონიზირებული გამოსხივება შეისწავლა. ვექსლერმა დაკვირვების საკუთარი მეთოდები შექმნა. ამ შრომათა შედეგად ვექსლერმა ნ. დობროტინისა და ლ. გროშევის თანაავტორობით1940 წელს გამოაქვეყნა ვრცელი მონოგრაფია „ბირთვული ფიზიკის ექსპერიმენტული მეთოდები“. 1937 წელს ვექსლერი სსრ კავშირის მეცნიერებათა აკადემიის ნ. ლებედევის სახელობის ფიზიკის ინსტიტუტში ჩაირიცხა დოქტორანტად. იქ მისი ხელძღვანელობა თავის თავზე აიღო გამოჩენილმა საბჭოთა ფიზიკოსმა დ. სკობელცინმა. ფიზიკის ყოველი დარგის ყოველ საკითხს მთელი კო;ლექტივი ერთდროულად იხილავდა. ეს გარემოება ახალგაზრდა ფიზიკოსებს ფიზიკის ყოველი მიმართულებით ავითარებდა. ამ გარემოებამაც შეუწყო ხელი ვექსლერს, რომ განათლებით ინჟინერი გამოჩენილი ფიზიკოსი გამხდარიყო.
1937-1947 წლებში ვექსლერი ძირითადად კოსმოსური სხივების შესწავლაზე მუშაობდა. იალბუზზე მისი ხელძღვანელობით ჩატარებულ ექსპედიციებში, 1937-1940 წლებში, ვექსლერმა გამოიყენა პროპორციული მთვლელები და შეისწავლა კოსმოსური სხივების მძმე ნაწილაკები, რომელიც ძლიერ იონიხაციას იწვევდა. ამ შრომებით ვექსლერმა უკუაგდო ის მოსაზრება, რომლის მიხედვით კოსმოსური სხივების ნივთიერებაში შემღწევი შემადგენელი პროტონებია.
1941-1947 წლების დიდი სამამულო ომის პერიოდში ვექსლერი თავდაცვითი მნიშვნელობის საკითხებზე მუშაობდა. 1944 წელს ვექსლერმა განაახლა კოსმოსური სხივების შესწავლა, ამჯერად პამირზე, 4000 მეტრ სიმაღლეზე თავის თანამშრომლებთან ერთად შეისწავლა მაღალი ენერგიის მქონე ნაწილაკებით გამოწვეული ბირთვული პროცესები. ამ ექსპედიციის მნიშვნელოვანი შედეგი გამოიხატა ღვარების ახალი ტიპის - ელექტრონულ-ბირთვული ღვარების აღმოჩენაში, გამოირკვა, რომ ამ ღვარებში მეორადი ბირთველ-აქტიური ნაწილაკების გვერდით წარმოიშობა ელექტრონებიც. ამ შედეგების მეოხებით კოსმოსური სხივების ფიზიკაში ახალი მიმართულება აღმოცენდა. ყოველი ახალი იდეა ვეასლერს სადისკუსიოდ თავის მოწაფეებთან გამოქონდა. სიამოვნებით პაექრობდა იგი ახალგაზრდა თეორიტიკოს-ფიზიკოსებთან. ამ კამათში ყოველი მათგანი იზრდებოდა. ახალ პრინციპზე დამყარებული პირველი ამაჩქარებელი ვექსლერმა 1944 წელს წამოაყენა. მას „მიკროტრონი“ ეწოდა.
უდიდესი მეცნიერული დამსახურების გარდა ვექსლერი დიდი ორგანიზატორიც იყო. მისი თაოსნობით და აქტიური მონაწილეობით ჩატარდა მთელი რიგი საერთაშორისო კონფერენციები მაღალი ენერგიის ფიზიკისა და ამაჩქარებლებზე.
სქოლიო
კატეგორია:რუსი ფიზიკოსები
დონ-სილვერიუ
დონ-სილვერიუ (Dom Silvério) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ პონტი-ნოვას შემადგენლობაში.
2010 წლის მონაცემებით, მოსახლეობა 5 196 ადამიანს შეადგენდა, მოსახლეობის სიმჭიდროვე 26.65 კმ²-ზე. ფართობი 194 972 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ჩრდილოეთ კორეის მთები
ჩრდილოეთ კორეის მთები — მთათა სისტემა კორეის სახალხო დემოკრატიული რესპუბლიკის ჩრდილოეთ ნაწილში, მანჯურია-კორეის მთების აღმოსავლეთი ნაწილი. სიგრძე დაახლოებით 600 კმ, სიგანე 200 კმ-მდე, სიმაღლე 1300-1500 მ, მაქსიმალური — 2541 მ (მთა კვანმობონი). ჩრდილოეთით ესაზღვრება იალუძიანის (ამნოკანი) და ტუმინძიანის (ტუმანგანი) ხეობები, სამხრეთით გადადის აღმოსავლეთ კორეის მთებში. ჭარბობს საშუალო სიმაღლისა და დაბალი ქედები, რომლებიც უმთავრესად აგებულია გრანიტებით, გნაისებითა და კვარციტებით. კალთები დანაწევრებულია ხეობებით. ჩრდილოეთ კორეის მთებში არის რკინისა და პოლიმეტალების საბადოები. 1500 მ სიმაღლემდე კალთები შემოსილია ფართოფოთლოვანი ტყით, უფრო ზევით შერეული და წიწვოვანი ტყეებია, 2000 მ-ზე მაღლა ჭარბობს ქონდარა ფიჭვი და ბალახეული მცენარეულობა.
ლიტერატურა
კატეგორია:ჩრდილოეთ კორეის ქედები
ორფეოსის სიკვდილი
„ორფეოსის სიკვდილი“ — რეჟისორ გიორგი შენგელაიას 1996 წლის დრამატული ფილმი.
სიუჟეტი
ენტომოლოგიის პროფესორი ვახტანგ ითრიელი აქვეყნებს რამდენიმე სტატიას, სადაც მკაცრად აკრიტიკებს ქართულ ნაციონალიზმს. ამის გამო მას ნაციონალისტები სდევნიან და უნივერსიტეტიდან გაგდებით ემუქრებიან. ამავე დროს ვახტანგი ხვდება მეძავ ნინოს, უყვარდება ის და ცდილობს, მაფიოზებისგან დაიხსნას, თუმცა საბოლოოდ დამნაშავეები ნინოს კლავენ, ხოლო ვახტანგს მისი სტუდენტი ბინაში პოულობს გარდაცვლილს.
რესურსები ინტერნეტში
კატეგორია:ქართულენოვანი ფილმები კატეგორია:1996 წლის ქართული ფილმები კატეგორია:გიორგი შენგელაიას ფილმები კატეგორია:დრამატული ფილმები
პოტრეირინია
პოტრეირინია (Porteirinha) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 566 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ჟანაუბის შემადგენლობაში.
2010 წლის მონაცემებით, მოსახლეობა 37 627 ადამიანს შეადგენდა, მოსახლეობის სიმჭიდროვე 21.51 კმ²-ზე. ფართობი 1 749 683 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ნეღუცივანქი
ნეღუცივანქი (Նեղուցի վանք) — სომხური ეკლესია, რომელიც მდებარეობს სოფელ არზაკანში, კოტაიქის პროვინციაში. ნეღუცივანქი სოფლის ცენტრიდან 2 კილომეტრის დაშორებით მდებარეობს მთაზე და გადაჰყურებს ხეობას. ამავე სოფელშია XIII საუკუნის კიდევ ორი ტაძარი.
სქოლიო
კატეგორია:სომხეთის ეკლესიები
უაკულიანის რაიონი
უაკულიანის რაიონი (Distrito de Huacullani) — რაიონი პერუში, პუნოს რეგიონის ჩუკუიტოს პროვინციაში. მდებარეობს ზღვის დონიდან 3 937 მეტრზე. 2007 წლის მონაცემებით, მოსახლეობა 14 906 ადამიანს შეადგენდა, სიმჭიდროვე 21 ადამიანი კმ²-ზე. ფართობი 705.28 კმ²-ია.
რესურსები ინტერნეტში
კატეგორია:პუნოს რეგიონის რაიონები კატეგორია:ჩუკუიტოს პროვინციის რაიონები
ვიეტნამის გეოგრაფია
ვიეტნამი — სახელმწიფო სამხრეთ-აღმოსავლეთ აზიაში. უჭირავს ინდოჩინეთის ნახევარკუნძულის აღმოსავლეთი სანაპირო. სიგრძე 1650 კილომეტრი (ჩინეთის საზღვრიდან კამაუს კონცხამდე), სიგანე 50-იდან 600 კილომეტრამდე. ჩრდილოეთით ესაზღვრება ჩინეთი, დასავლეთით ლაოსი და კამბოჯა. აღმოსავლეთით აკრავს სამხრეთ ჩინეთის ზღვა ბაკბოს ყურით, სამხრეთ-დასავლეთით სიამის ყურე. ვიეტნამის ფართობი შეადგენს 331 210 კმ²-ს.
ვიეტნამის ტერიტორიის დიდი ნაწილი, განსაკუთრებით მის ჩრდილო, ჩრდილო-დასავლეთ და შიგა რაიონებში, უჭირავს საშუალო სიმაღლის მთებს (1500-2000 მ). ქვეყნის ჩრდილო ნახევარში ჭარბობს პარალელური ქედები და სამხრეთ-აღმოსავლეთ მიმართულების მასივები, ყველაზე მაღალია ჰოანგლიენშონის ქედი, რომელზედაც აღმართულია მწვერვალი ფანში, რომლის სიმაღლეა ზღვის დონიდან 3143 მეტრი; სამხრეთ ნახევარში მთები ქმნიან ფართო მასივების, ზეგნებისა და პლატოებისაგან შემდგარ გასწვრივ ამაღლებულ ზოლს, რომლის საშუალო სიმაღლეა 500-1500 მეტრი (უმაღლესი 3280 მეტრი). ჰონგჰის დელტა, მდინარე მეკონგის ქვემოთი და ზღვის სანაპირო დაბლობი ვაკეა. სასარგებლო წიაღისეულიდან არის ქვანახშირი, რკინის მადანი, ოქრო, ტყვია, თუთია, ბოქსიტები, ვოლფრამი, კალა, მოლიბდენი და სხვა.
მდინარეთა ქსელი ხშირია. ყველა მდინარე სამხრეთ ჩინეთის ზღვის აუზს განეკუთვნება. მუსონური წვიმების სეზონში მკვეთრად მატულობს მდინარეების დონე (10 მეტრამდე, ზოგჯერ მეტად). მდინარეების უმეტესობა ჭორომიანია. მათ იყენებენ სარწყავად და ტვირთის გადასაზიდად. მთავარი მდინარეებია: ჩრდილოეთით ჰონგჰა (წითელი, ვიეტნამის ფარგლებში სიგრძე 475 კილომეტრი), მისი შენაკადი და (და — შავი); სამხრეთით მეკონგი (ვიეტნამს ეკუთვნის მხოლოდ ქვემო დინება, დაახლოებით 220 კილომეტრი).
ჭარბობს მთის ლატერიტული ნიადაგები. სანაპირო ზოლში და დაბალმთიანეთში წითელ-ყვითელი ლატერიტული ნიადაგებია, მდინარეთა დელტაში — ალუვიური.
ვიეტნამის ტერიტორიის დაახლოებით 1/3 (უმთავრესად მთები) დაფარულია ტროპიკული და სუბტროპიკული ტყით, მთისწინეთში და მთების ქვემო სარტყელში მარადმწვანე ტროპიკული ტყეა. ჩრდილოეთით 600-700 მეტრზე და სამხრეთით 1000-1200 მეტრზე მაღლა ტროპიკულ ჯიშებში შერეულია სუბტროპიკული და ზომიერი ჰავის მცენარეულობა: მუხა, წიფელი, წაბლი, ფიჭვი.
ქვეყნის სამხრეთ-დასავლეთ ნაწილში, ზეგნებსა და პლატოებზე, სავანური ტყე და სავანაა, სანაპირო ვაკეებზე კულტურული მცენარეულობა. ვაკეების მნიშვნელოვანი ნაწილი, განსაკუთრებით სამხრეთით, დაფარულია ჭაობის მცენარეულობით.
რესურსები ინტერნეტში
კატეგორია:ვიეტნამის გეოგრაფია
2-ფენილჰექსანი
2-ფენილჰექსანი — არომატული ნახშირწყალბადი ფორმულით. მისი მიღება შესაძლებელია ფრიდელ-კრაფტსის რეაქციით 1-ქლოროჰექსანსა და ბენზოლს, ან ბენზოლსა და 1-ჰექსენს შორის, მჟავური კატალიზატორების თანაობით, როგორიცაა სტიბიუმის პენტაფთორიდი , ფოსფორმჟავა ან სკანდიუმის ტრიფტთორომეთანსულფონატი.
სქოლიო
კატეგორია:არომატული ნახშირწყალბადები კატეგორია:ორგანული ნივთიერებები
დილან ჩიჩექ დენიზი
დილან ჩიჩექ დენიზი (Dilan Çiçek Deniz; დ. 28 თებერვალი, 1995) — თურქი მსახიობი და მოდელი. 2014 წელს იგი წარადგინეს სილამაზის კონკურს „მის სამყაროზე“ თურქეთის სახელით.
როგორც მსახიობი, ტელემაყურებლებისთვის ცნობილი გახდა სენა ქოჩოვალის როლით ტელესერიალში „ორმო“.
ბიოგრაფია
დილანი დაიბადა 1995 წელს სივასში, პედაგოგების ოჯახში. 15 წლის ასაკში მან დაწერა წიგნი სახელწოდებით „მეგონა, რომ მზე დედაჩემი იყო“. . 17 წლის ასაკში კი სასკოლო თეატრალურ კონკურსში გაიმარჯვა.
დილანი 2014 წელს მონაწილეობდა სილამაზის კონკურსში „მის თურქეთი“, სადაც დაიკავა მეორე ადგილი.
სქოლიო
კატეგორია:დაბადებული 28 თებერვალი კატეგორია:დაბადებული 1995 კატეგორია:თურქი მსახიობები
ციცინათელები ბაღში
ციცინათელები ბაღში (Fireflies in the Garden) — 2008 წლის დრამატული ფილმი. ფილმის პრემიერა 2008 წელს შედგა, ხოლო კინოგაქირავებაში 2011 წელს გავიდა.
სიუჟეტი
ფილმი გადმოსცემს ერთი ოჯახის ისტორიას, სადაც ცხოვრობენ მკაცრი მამა ჩარლი, მისი შვილი მაიკლი, გერი ჯეინი და კეთილი მეუღლე ლიზა. ლიზა იღუპება ავტოავარიაში, რომელიც მისმა მეღლემ, ჩარლზმა გამოიწვია. მაიკლს კი, რომელიც ალკოჰოლიკ კელიზეა დაქორწინებული, გადაწყვეტილი აქვს დაწეროს წიგნი თავისი ბავშვობის შესახებ სათაურით „ციცინათელები ბაღში“.
რესურსები ინტერნეტში
კატეგორია:2008 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:დრამატული ფილმები
ოქტომბრის რევოლუცის ძეგლი (დონის როსტოვი)
ოქტომბრის რევოლუცის ძეგლი (Памятник Великой Октябрьской революции) — ძეგლი დონის როსტოვის ცენტრში. მდებარეობს მაქსიმ გორკის სახელობის კულტურისა და დასვენების პარკში. ძეგლი ეძღვნება ოქტომბრის რევოლუციასა და ქალაქში საბჭოთა ხელისუფლების დამყარებას. არქიტექტორ ე. პოლიანსკისა და მოქანდაკე ვ. დუბოვიკის ნამუშევარი გაიხსნა 1979 წელს. წითელი გრანიტით გაფორმებული კვარცხლბეკის სიმაღლეა 4,5 მ. მასზე დგას სამი მამაკაცი — ჯარისკაცი, მუშა და მეზღვაური. გლეხს უჭირავს მოფრიალე დროშა, ხოლო ჯარისკაცს იარაღის კონდახი. ავტორის ჩანაფიქრის მიხედვით ძეგლი არის რევოლუციის ძალისა და სიმტკიცის გამარჯვების სიმბოლო. სკულპტურული კომპოზიცია მდებარეობს ადგილზე სადაც 1917 წლის 26 ოქტომბერს გაიმართა მიტინგი დონის როსტოვში საბჭოთა ხელისუფლების დამყარების მხარდასაჭერად, რასაც ადასტურებს კვარცხლბეკზე არსებული წარწერა :
ისტორიული ფონი
თებერვლის რევოლუციის გამარჯვების შემდეგ დონის როსტოვში ბოლშევიკებმა ღია მოქმედება დაიწყეს. ბოლშევიკების მიზანი იყო გაეძლიერებინათ და გაეფართოებინათ პარტიული ორგანიზაციები, მოემზადებინათ დონის მუშათა კლასი სოციალისტური რვოლუციისათვის. გამოსცემდნენ გაზეთს „ჩვენი დროშა“. როსტოვ-ნახიჭევანის ბოლშევიკებმა გაზეთის საშალებით დაამაყარეს კავშირი ბოლშევიკურ ჯგუფებს შორის, ეხმარებოდნენ მათ შეექმნათ ახალი და გაეძლიერებინათ არსებული პარტიული ორგანიზაციები, გაეძლიერებინათ პოლიტიკური მუშაობა მასებთან.
ყოველდღე იზრდებოდა იმ ადამიანების რიცხვი, რომლებიც ფიქრობდნენ დროებითი მთავრობის დამხობას. მას შემდეგ, რაც იახტა „კოლხიდამ“ პეტროგრადიდან მიიღო რადიოგრამა მასზედ, რომ გაიმარჯვა სოციალისტურმა რევოლუციამ და ვ. ლენინმა დაამყარა მუშათა და გლეხთა ხელისუფლება, ბოლშევიკების წინადადებით 26 ოქტომბერს სასწრაფოდ მოიწვიეს როსტოვ-ნახიჩევანის მუშათა და ჯარისკაცთა საბჭოს დეპუტატების სხდომა, რომლებიც სასტიკად ეწინააღმდეგებოდნენ მენშევიკებსა და ესერებს. სხდომაზე მიიღეს გადაწყვეტილება ხელში ჩაეგდოთ ხელისუფლება და შეექმნათ სამხედრო-რევოლუციური კომიტეტი სერგეი სირცოვის ხელმძღვანელობით. ქალაქის ბაღში სასწრაფოდ გაიმართა მუშათა და ჯარისკაცთა მიტინგი. მიტინგზე მიიღეს გადაწყვეტილება შეერთებოდნენ რეზოლუციას მუშათა და ჯარისკაცთა საბჭოების შექმნის შესახებ. სწორედ ამ მიტნგის აღსანიშნავად დაიდგა ოქტომბრის რევოლუციის ძეგლი დონის როსტოვში.
სქოლიო
კატეგორია:დონის როსტოვის ძეგლები
დაშქესანი (დაბა)
დაშქესანი (Daşkəsən) — დაბა აზერბაიჯანში, დაშქესანის რაიონში. მოსახლეობის რაოდენობა — 823 კაცი.
სქოლიო
კატეგორია:დაშქესანის რაიონის სოფლები
რიაშუ-დუს-მაშადუსი
რიაშუ-დუს-მაშადუსი (Riacho dos Machados) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1130 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ჟანაუბის შემადგენლობაში.
2010 წლის მონაცემებით, მოსახლეობა 9 360 ადამიანს შეადგენდა, მოსახლეობის სიმჭიდროვე 7.11 კმ²-ზე. ფართობი 1 315 540 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
მიანმის სახელმწიფო მრჩეველი
მიანმის სახელმწიფო მრჩეველი (နိုင်ငံတော်၏ အတိုင်ပင်ခံပုဂ္ဂိုလ်) — მიანმის დე-ფაქტო მთავრობის მეთაური.
სახელმწიფო მრჩეველის თანამდებობა დააფუძნა მიანმის მთავრობამ 2016 წლის 6 აპრილს სპეციალურად აუნ სან სუ ჩისათვის. აუნ სან სუ ჩის პარტიამ ეროვნული ლიგა დემოკრატიისათვის 2015 წლის არჩევნებში მოიპოვა გადამწყვეტი გამარჯვება, თუმცა პარტიის ლიდერმა ვერ შეძლო მიანმის პრეზიდენტის თანამდებობის დაკავება კონსტიტუციური აკრძალვის გამო, რომლის მიხედვითაც პრეზიდენტის თანამდებობის დაკავება არ შეუძლია პირს, რომელსაც ჰქონდა უცხო ქვეყნის მოქალაქეობა. იგი და მისი გარდაცვლილი ქმარი, მიხაილ ეირისი დიდი ბრიტანეთის მოქალაქეები იყვნენ.
სქოლიო
კატეგორია:მიანმის პოლიტიკა
გუარასიაბა (მინას-ჟერაისი)
გუარასიაბა (Guaraciaba) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 578 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ პონტი-ნოვას შემადგენლობაში.
2010 წლის მონაცემებით, მოსახლეობა 10 223 ადამიანს შეადგენდა, მოსახლეობის სიმჭიდროვე 29.33 კმ²-ზე. ფართობი 348 596 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
იოჰან ჰაინრიხ ლამბერტი
ბიოგრაფია
იოჰამ ჰენრიხ ლამბერტი დაიბადა 1728 წლის 26 აგვისტოს ელზასში (ჩრდილო-აღმოსავლეთ საფრანგეთი) ღარიბი თერძის ოჯახში. იოჰან ლამბერტს შესანიშნავი ხელწერა ჰქონდა, რის გამოც თხუთმეტი წლის ასაკში გადამწერის თანამდებობა მიიღო. შემდეგ კი ბაზელის პროფესორის — იზელინის მდივანი გახდა. თავისუფალ დროს ლამბერტი მეცნიერულ მუშაობას ახმარდა. 1764 წელს ფრიდრიხ დიდმა ლამბერტი ბერლინში მიიწვია, სადაც აკადემიის ნამდვილ წევრად აირჩიეს და სამშენებლო სამუშაოების მთავარ ინსპექტორად დანიშნეს.
1759-1761 წლებში ლამბერტმა გამოაქვეყნა შრომების სერია, რომლებშიც ფოტომეტრიის თეორია დაამუშავა. ფოტომეტრიაში იგი, უპირველესად ცდილობდა სინათლის გაზომვის ზოგადი პრინციპების დადგენას; აქედან გამომდინარე მან თეორიულად განსაზღვრა სინათლის ძალა ცალკეულ შემთხვევებში და შეადარა ექსპერიმენტების შედეგები; ლამბერტმა ჯერ გაარჩია მნათი სხეულის აბსოლუტური განათებულობა, შემდეგ კი ხილული, ანუ თვალით აღქმული სიკაშკაშე. ამის შესაბამისად, ფოტომეტრიაში ჩამოაყალიბა შემდეგი ძირითადი დებულებები: რაიმე ზედაპირის განათებულობა ტოლია სინათლის ძალის შეფარდებას სინათლის წყარომდე მანძილის კვადრატთან; წერტილოვანი წყაროს მიერ რომელიმე ზედაპირის განათებულობა ტოლია სინათლის ძალისა და ზედაპირზე სინათლის დაცემის კუთხის კოსინუსის ნამრავლის შეფარდებისა სინათლის წყარომდე მანძილის კვადრატთან. ამ ზოგადი დებულებებიდან მათემატიკური გზით გამოიყვანა მრავალი კანონი სხვადასხვა პირობებში სხეულის განათებულობის შესახებ. შემდეგ განიხილა სარკიდან არეკლილი და სარკეში გასული სინათლის რაოდენობა. განსაზღვრა მზის სიკაშკაშის ფარდობა სავსე მთვარის სიკაშკაშესთან. ამის შემდეგ შექმნა საკუთარი ტიპის ფოტომეტრი, რომლითაც პრაქტიკულად შეამოწმა თავისი მოსაზრებები.
1761-1766 წლებში იოჰან ლამბერტს ეკუთვნის მათემატიკაში π რიცხვის ირაციონალობის დამტკიცება, შრომები პარალელურად წრფეების, სფერული ტრიგონომეტრიული და ალგებრული განტოლებების შესახებ და სხვა. სისტემატურად იყენებდა ჰიპერბოლურ ფუნქციებს. მან შექმნა აგრეთვე ნატურალური ციფრების ცხრილი 102000-მდე 1770 წელს. შრომების ერთი ნაწილი ასტრონომიას მიუძღვნა. თავის შრომებში იგი პირველი იხსენიებს ორმაგ ვარსკვლავებს. ეკუთვნის ფილოსოფიური ხასიათის ნაშრომებიც.
იოჰან ლამბერტი გარდაიცვალა ბერლინში 1777 წლის 25 ოქტომბერს. მეცნიერის პატივსაცემად მისი სახელი უწოდეს ასტეროიდს, რომელიც აღმოაჩინეს 1878 წელს და კრატერს მთვარის ხილულ მხარეს.
სქოლიო
კატეგორია:გერმანელი ფიზიკოსები კატეგორია:გერმანელი ფილოსოფოსები კატეგორია:გერმანელი მათემატიკოსები კატეგორია:გერმანელი ასტრონომები კატეგორია:XVIII საუკუნის შვეიცარიელი ფილოსოფოსები კატეგორია:XVIII საუკუნის შვეიცარიელი ასტრონომები კატეგორია:შვეიცარიელი მამაკაცი მწერლები კატეგორია:შვეიცარიელი არამხატვრული მწერლები კატეგორია:პრუსიის მეცნიერებათა აკადემიის წევრები კატეგორია:XVIII საუკუნის გერმანელი ასტრონომები კატეგორია:XVIII საუკუნის გერმანელი ფილოსოფოსები კატეგორია:გერმანელი მამაკაცი მწერლები კატეგორია:XVIII საუკუნის გერმანელი მათემატიკოსები კატეგორია:XVIII საუკუნის შვეიცარიელი მათემატიკოსები კატეგორია:XVIII საუკუნის შვეიცარიელი მწერლები კატეგორია:მამაკაცი არამხატვრული მწერლები
ავსტრალიური კელპი
ავსტრალიური კელპი (Australian Kelpie) — ძაღლის ჯიში, რომელიც გამოყვანილია ავსტრალიაში 1870-იან წლებში.
ეს ჯიში შეიქმნა ჩრდილოინგლისური კოლის და ახალი სამხრეთ უელსელი შავ-ყავისფერი ძაღლის, სახელად კელპის შეჯვარების შედეგად. ავსტრალიური კელპი კომპაქტური, ძლიერი, სიამოვნებით და ძალდაუტანებლად მომუშავე ძაღლია, რომელიც ძალიან პოპულარულია ავსტრალიაში, სადაც მისი რაოდენობა 100 ათასს აღემატება. კელპი მზადაა იმუშაოს ნებისმიერ შინაურ ცხოველთან - იქნება ეს მსხვილი რქოსანი ცხოველი, ცხვარი, თხა თუ ფრინველი, სწორედ ამის გამო გაჩნდა ლეგენდა, რომ ამ ძაღლში დინგოს სისხლიცაა. თუმცა კელპის შესახებ ზუსტი ცნობები სულ სხვა რამეზე მეტყველებს. უფრო სავარაუდოა, რომ მისი წინაპარი კოლი იყო. ცნობილმა შოტლანდიელმა მწერალმა რობერტ ლუის სტივენსონმა რომანში "მოტალებული" ახსენა ძაღლი, რომელსაც "წყლის კელპს" უწოდებდა.
ეს ზეაქტიული, მშფოთვარე ძაღლი ქალაქში ცხოვრებისათვის ნაკლებ გამოსადეგია. კარგად უძლებს სიცივეს და სიცხეს, სჭირდება დამატებითი დატვირთვა. აქვს გრძელი, ვიწრო თავი, ღრმა, განიერი მკერდი, საშუალო სიგრძის კუდი, ხშირი ბალანი, რომელსაც განსაკუთრებული მოვლა არ სჭირდება. ბალნის შეფერილობა შეიძლება იყოს ჟღალი, წითელი, ცისფერი, შოკოლადისფერი, შავი-ხორბლისფრით, შავი.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:ავსტრალიური წარმოშობის ძაღლის ჯიშები
ბაზმაღბიური
ბაზმაღბიური (Բազմաղբյուր) — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 850 მეტრზე. 2008 წლის მონაცემებით, მოსახლეობა 1 079 ადამიანს შეადგენდა, სიმჭიდროვე 586 ადამიანი კმ²-ზე. ფართობი 1.84 კმ²-ია.
ბულგარები
მინი|650 წელს ბულგარების განსახლების რუკა. მინი|ბულგარეთის პირველი იმპერია 800 წელს. ბულგარები (ასევე ბოლგარები, ბულღარები, პროტო-ბულგარელები, ჰუნო-ბულგარები ) — ნახევრად მომთაბარე ხალხი, რომლებიც VII საუკუნეში ცხოვრობდნენ ვოლგის ბულგარეთსა და პონტო-კასპიის სტეპებში. ეთნიკურად ბულგარები მიიჩნევიან ოღურ თურქებად, სარმატული და ალანური ელემენტებით. სარმატული ელემენტები ბულგარების კულტურაში იწვევს კამათს იმის შესახებ, რომ ისინი იყვნენ გათურქებული სარმატები თუ პირიქით. მათ დასავლეთით მიგრაციის განმავლობაში ასევე განიცადეს სხვა ეთნიკური ჯგუფების გავლენა. მათ ეთნოგენეზისში სავარაუდოდ ირანული, ალტაური და ურალური ეთნიკური ჯგუფებიც მონაწილეობდნენ.
ვოლგა-ურალის რეგიონიდან წარმოშობის მიხედვით მათი ფესვები ზოგიერთი მკვლევარის მიხედვით შეიძლება მიდიოდეს ცენტრალურ აზიაში. მათ ერთ ადგილზე (პონტო-კასპიის სტეპებში) დამკვიდრება VII საუკუნეში დაიწყეს, სადაც 630 წელს შექმნეს სახანო დიდი ბულგარეთი. დიდი ბულგარეთი 668 წელს ხაზარებმა გაანადგურეს. 680 წელს ბულგარების ნაწილმა ასპარუხის მეთაურობით დაიპყრო ბიზანტიის იმპერიის პროვინციები და დააარსეს ბულგარეთის პირველი იმპერია. ბულგარების ამ სამეფომ X საუკუნისთვის განიცადა ძლიერი სლავიზაცია. მეორე ბულგარული სამეფო ვოლგის ბულგარეთი შეიქმნა 670 წელს. ვოლგის ბულგარებმა დამოუკიდებლობის შენარჩუნება მოახერხეს 1223 წელს მონღოლების პირველ შემოსევამდე. შედეგად ვოლგის ბულგარებმა მიიღეს კიპჩაკური ენა და ჩამოყალიბდნენ ვოლგის თათრებად.
ეტიმოლოგია
არ არსებობს სიტყვა ბულგარის ცალსახა გაგება. უმეტესობის აზრით, რომ ის მომდინარეობს თურქული ზმნიდან: bulğa ("შერევა", "ფუსფუსი") და მისგან ნაწარმოები სიტყვიდან: bulgak ("აჯანყება", "არეულობა"). ნაწილი მეცნიერების მიიჩნევს, რომ ის მომდინარეობს სიტყვიდან: bel gur ("ხუთი კლანი").
სქოლიო
კატეგორია:ბულგარეთის ისტორია კატეგორია:თურქულენოვანი ხალხები კატეგორია:ხალხთა დიდი გადასახლება
მინორი
მინორი (minore < minor) — რბილი, დუნე წყობა; კილო, რომელსაც საფუძლად უდევს მცირე (მინორული) სამხმოვანება და ამ სამხმოვანების კილოური გადახრა.
მინორი ხასიათდება მაჟორის საპირისპირო, მუქი, სევდიანი ხმოვანებით. მინორისა და მაჟორის კონტრასტი წარმოადგენს ერთ-ერთ მნიშვნლოვან ესთეტიკურ კონტრასტს მუსიკაში.
ლიტერატურა
კატეგორია:მუსიკალური ტერმინები
ქოჯა მეჰმედ ნიზამუდინ-ფაშა
ქოჯა მეჰმედ ნიზამუდინ-ფაშა (Koca Mehmet Nizamüddin Paşa) — ოსმალეთის იმპერიის დიდი ვეზირი. თანამდებობა ეკავა სულთნების მურად II-ისა და მეჰმედ II-ის დროს (1429-1438 წწ.). მისი მამა იმამზადე ჰალილ-ფაშა ასევე იყო დიდი ვეზირი 1406-1413 წწ.
ლიტერატურა
კატეგორია:ოსმალეთის იმპერიის დიდი ვეზირები კატეგორია:გარდაცვლილი 1439
ტარნოვოს ლიტერატურული სკოლა
thumb|250px| [[ექვთიმე ტარნოველის ქანდაკება (ტარნოვოს ლიტერატურული სკოლის დამაარსებელი) ]] ტარნოვოს ლიტერატურული სკოლა (Търновска книжовна школа) — ბულგარული ლიტერატურული სკოლა, რომელიც არსებობდა XIV—XV საუკუნეებში.
იგი ტარნოვოს ხელოვნების სკოლის ნაწილი იყო, რომელიც ბულგარეთის მეორე სამეფოს კულტურის უმაღლესი დონის გამომხატველია. ლიტერატურულმა სკოლამ ისეთი წარმომადგენლების წყალობით, როგორებიც არიან გრეგორი ცამბლაკი და კონსტანტინ კოსტენეცელი, გავლენა მოახდინა არა მარტო ბულგარულ, არამედ ახლობელი სლავური სახელმწიფოების კულტურაზე.
წარმოქმნა და განვითარება
ტარნოვოს ლიტერატურული სკოლის დამაარსებლად ითვლება პატრიარქი ექვთიმე ტარნოველი (ბულგარელი). ექვთიმეს მიერ გატარებულმა ენისა და მართლწერის რეფორმებმა დაადგინა წესები, რომლებიც შემდგომში გავრცელდა არა მხოლოდ ბულგარეთში, არამედ რუსულ სამთავროებში, სერბეთში, ვლახეთში და მოლდოვეთში.
ტარნოვოს სკოლაში მოღვაწე მწერალთა საქმიანობა დაკავშირებული იყო არა მხოლოდ ორიგინალური ლიტერატურული ნაწარმოებების შექმნასთან, არამედ ბერძნული ორიგინალების თარგმნასთან და კრებულების შექმნასთან.
წარმომადგენლები
thumb|200px|კიპრიან ცამბლაკი
ლილი კარტერი
ლილი კარტერი (Lily Carter‎; დ. 15 აპრილი, 1988, ორეგონი, აშშ) — ამერიკელი პორნომსახიობი.
ადრეული ცხოვრება
კარტერი დაიბადა ორეგონში. იგი არის ინგლისური და ირლანდიური წარმოშობის.
კარიერა
მან კარიერა დაიწყო როგორც „კამერის მოდელმა“. მან პორნოკარიერა დაიწყო 2010 წელს, 22 წლის ასაკში. იგი მუშაობდა საიტებისათვის: Hustler, Digital Sin, Elegant Angel, Jules Jordan Video, Bangbros, 21Sextury, Brazzers, Naughty America და სხვ. მიღებული აქვს 8 ჯილდო. კარიერა დაასრულა 2017 წელს.
პირადი ცხოვრება
იგი არის ბისექსუალი.
ფილმოგრაფია
2017 წლის მონაცემებით მონაწილეობა მიიღო 294 ფილმში.
სია
და სხვ.
რესურსები ინტერნეტში
კატეგორია:დაბადებული 1993 კატეგორია:დაბადებული 10 თებერვალი კატეგორია:ამერიკელი ქალი პორნომსახიობი კატეგორია:ამერიკელი პორნო მსახიობები კატეგორია:ირლანდიელი ამერიკელები კატეგორია:ინგლისური წარმოშობის ამერიკელები
ხულის რაიონი
ხულის რაიონი (Distrito de Juli) — რაიონი პერუში, პუნოს რეგიონის ჩუკუიტოს პროვინციაში. მდებარეობს ზღვის დონიდან 3 868 მეტრზე. 2007 წლის მონაცემებით, მოსახლეობა 23 741 ადამიანს შეადგენდა, სიმჭიდროვე 33 ადამიანი კმ²-ზე. ფართობი 720.38 კმ²-ია.
თარსუსი
თარსუსი (Tarsus) — ისტორიული ქალაქი სამხრეთ-ცენტრალურ თურქეთში, მერსინის პროვინციაში. მდებარეობს ხმელთაშუა ზღვის სანაპიროზე. არის ყველაზე მნიშვნელოვანი და დიდი ქალაქი მერსინის პროვინციაში ადმინისტრაციულ ცენტრ ქალაქ მერსინის შემდეგ. ზაფხულობით ჰყავს საკმაოდ ბევრი ტურისტი. არის მერსინის პროვინციის აღმოსავლეთ საზღვართან. დასავლეთით ესაზღვრება მერსინის პროვინციის ქალაქები — თოროსლარი, აქდენლზი და ჩამლიაილა. აღმოსავლეთით ესაზღვრება ადანის პროვინცია, ხოლო ჩრდილოეთით — ნიგდეს პროვინცია. აქვს მერია და ჰყავს მერი — შევქეთ ჯანი.
ისტორია
თარსუსის ისტორია 6000 წლის წინ იწყება. იგი მოესწრო ძალიან ბევრ ცივილიზაციას. ის დიდი ხნის განმავლობაში იყო ერთ-ერთი მნიშვნელოვანი სავაჭრო ქალაქი. თავის დროზე ხეთებს ეკავათ. შემდეგ ქალაქი ჯერ ასირიელებმა, შემდეგ კი სპარსელმა მეფეებმა დაიპყრეს. ალექსანდრე დიდის მერე აქ ჯერ სელევკიდები, შემდეგ კი რომაელები მოვიდნენ. საქმე მოციქულთას მიხედვით, პავლე მოციქული დაიბადა ქ. თარსუსში. რომის იმპერიის დროს იყო კილიკიის პროვინციის ადმინისტრაციული ცენტრი. 1198 წელს მცირე სომხეთის მეფე ლეო I აქ მეფედ ეკურთხა. თავის დროზე აქ იმყოფებოდნენ ჯვაროსნები ფრიდრიხ შვაბი და გოტფრიდ ბულონელი. შემდეგში შედიოდა ბიზანტიის იმპერიის შემადგენლობაში. შემდგომში დაიპყრეს თურქ-სელჩუკებმა. ოსმალეთის იმპერიის ბატონობის პერიოდი ქალაქზე სულთან სელიმ I მოღვაწეობის დროიდან იწყება. XV საუკუნეში დაიპყრო ოსმალეთის სულთანმა მეჰმედ II-მ და შევიდა მერსინის პროვინციის შემადგენლობაში. ოსმალეთის იმპერიის დაშლის შემდგომ, თარსუსი შევიდა თურქეთის რესპუბლიკაში.
გეოგრაფია
თარსუსი მდებარეობს ადანადან დასავლეთით 42 კმ-ზე, კილიკიის (მთათა სისტემის) - ტავრის გასწვრივ მდებარე ავტობანიდან 8 კმ-ის დაშორებით. მართალია თარსუსი ერთადერთი ქალაქია თურქეთის სამხრეთ სანაპიროზე, რომელმაც თავისი ანტიკური სახელი შეინარჩუნა, მაგრამ გეოგრაფიული ცვლილებების, ასევე ტავრის გზის გადანაცვლების გამო თავისი პირვანდელი მნიშვნელობა დაკარგა.
ადრე თარსუსი ზღვიდან 2-3 კმ-ით იყო დაშორებული, დღესდღეობით კი ეს მანძილი 15 კმ-ია. მდინარე თარსუსის (ანტიკური კიდნოსი) კალაპოტი ზღვიდან ქალაქზე მიდგომის საშუალებას იძლეოდა და ამასთან ქალაქი „კილიკიის კარიბჭესთან“ (ზღვის დონიდან 1050 მ-ზე მდებარე უღელტეხილი გიულექ ბოღაზი, ტავრის ყველაზე მნიშვნელოვანი გადასასვლელი) მისასვლელ გზას აკონტროლებდა. ციცაბო, სალი კლდეებით შემოსაზღვრულ „კარიბჭეს“ აღმოსავლეთიდან ახალი ავტობანი, ხოლო დასავლეთიდან ჩქაროსნული გზატკეცილი უვლის.
სქოლიო
კატეგორია:თურქეთის ქალაქები კატეგორია:ძველბერძნული ქალაქები
დასთაფური
დასთაფური (Dəstəfur) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —  	572   კაცი.
პეგუ
ლიტერატურა
კატეგორია:მიანმარის ქალაქები
ზემო ალვანის ბზიანის ეკლესია
რესურსები ინტერნეტში
კატეგორია:ახმეტის მუნიციპალიტეტის ტაძრები
ჟეკერი
ჟეკერი (Jequeri) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 412 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ პონტი-ნოვას შემადგენლობაში.
2010 წლის მონაცემებით, მოსახლეობა 12 848 ადამიანს შეადგენდა, მოსახლეობის სიმჭიდროვე 23.45 კმ²-ზე. ფართობი 547 897 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
პემზაშენის ეკლესია
პემზაშენის ეკლესია (Պեմզաշեն Եկեղեցի) — სომხური ეკლესია, რომელიც მდებარეობს სოფელ პემზაშენში, შირაკის პროვინციაში. მონასტერი მთავარი მაგისტრალთან ახლოს მდებარეობს. ტაძრის ადგილას V საუკუნეში აშენებული ბაზილიკა იდგა.
სქოლიო
კატეგორია:სომხეთის ეკლესიები
ვარლამ შერვაშიძე
ვარლამ შერვაშიძე (დ. 1888, ოხურეი, სოხუმის ოკრუგი, რუსეთის იმპერია — გ. 13 აპრილი, 1957, სოხუმი, აფხაზეთის ასსრ, საქართველოს სსრ) — ქართველი  ექიმი, მეცნიერი, პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
ვარლამ შერვაშიძე დაიბადა 1888 წელს სოფელ ოხურეიში. უმაღლესი განათლება მიიღო ხარკოვის უნივერსიტეტის სამედიცინო ფაკულტეტზე.
1910-1914 წწ. ირიცხებოდა სტუდენტთა მარქსისტულ ორგანიზაციაში. 1916 წლიდან მუშაობდა ქალაქ სოხუმის სამხედრო ჰოსპიტალში. 1917 წლის თებერვლის რევოლუციის შემდეგ იყო აფხაზეთის ეროვნული საბჭოს თავმჯდომარე. იყო საქართველოს სოციალ-დემოკრატიული მუშათა პარტიის წევრი. 1919 წლის 12 მარტს აირჩიეს საქართველოს რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით; იყო სახალხო ჯანმრთელობის კომისიის წევრი. 1919 წლის მაისში აირჩიეს აფხაზეთის სახალხო საბჭოს თავმჯდომარედ. 1923 წლის 31 მარტს აფხაზეთის ასსრ საგანგებო კომისიამ დააპატიმრა საზღვარგარეთიდან არალეგალურად დაბრუნებულ წინააღმდეგობის მოძრაობის წარმომადგენლებთან კავშირისა და ანტისაბჭოთა შეიარაღებული აჯანყების მზადების ბრალდებით. პატიმრობის გამო ჯანმრთელობაშერყეული ინფარქტით გარდაიცვალა. მის სახელს ატარებდა ქალაქ სოხუმის მეორე საავადმყოფო. აფხაზეთის ასსრ დამსახურებული ექიმი, ქირურგიული სამსახურის ორგანიზატორი აფხაზეთში, მედიცინის მეცნიერებათა პროფესორი.
ლიტერატურა
კატეგორია:დაბადებული 1888 კატეგორია:გარდაცვლილი 13 აპრილი კატეგორია:გარდაცვლილი 1957 კატეგორია:საქართველოს დამფუძნებელი კრების წევრები კატეგორია:ქართველი სოციალ-დემოკრატები ვარლამ
სერანოპოლის-დი-მინასი
სერანოპოლის-დი-მინასი (Serranópolis de Minas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 650 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ჟანაუბის შემადგენლობაში.
2010 წლის მონაცემებით, მოსახლეობა 4 425 ადამიანს შეადგენდა, მოსახლეობის სიმჭიდროვე 8.02 კმ²-ზე. ფართობი 551 954 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ვარდისფერი ჟერო
აღწერა
ვარდისფერი ჟერო საკმაოდ დიდი ზომის ფრინველია, მისი სხეულის სიგრძეა 86 სმ, ფრთების შლილი 120-133 სმ, ხოლო სხეულის მასა 1,2-1,8 კგ. ბუმბული ღია ვარდისფერი აქვს, მკერდის და ფრთების ნაწილი ღია წითელი, კისერი თეთრი, ხოლო თავი და ნისკარტი, რომელსაც კოვზისებური ფორმა აქვს — შავი.
გამრავლება
ვარდისფერი ჟეროები ბინადრობენ დიდ კოლონიებად და დაკავებულნი არიან ბარტყებზე ზრუნვით. მათი ბუდის სიმაღლე 30 სმ-მდეა, სადაც დედალი 3-5 კვერცხს დებს. ინკუბაცია 21 დღე-ღამე გრძელდება. ბარტყებს თავიდან მშობლები კვებავენ მონელებული საკვებით, სანამ შეძლებენ ნისკარტიდან ჭამას. რვა კვირის შემდეგ ისინი დამოუკიდებლები ხდებიან და ფრენას სწავლობენ.
სქოლიო
კატეგორია:ჟეროები
ბერქარატი
ბერქარატი (Բերքառատ) — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 090 მეტრზე. 2008 წლის მონაცემებით, მოსახლეობა 1 035 ადამიანს შეადგენდა, სიმჭიდროვე 59 ადამიანი კმ²-ზე. ფართობი 17.5 კმ²-ია.
რესურსები ინტერნეტში
კატეგორია:არაგაწოტნის პროვინციის სოფლები
აჰმეთ თევფიქ-ფაშა
აჰმეთ თევფიქ-ფაშა (Ahmet Tevfik Paşa; დ. 11 თებერვალი 1845, სტამბოლი — გ. 8 ოქტომბერი 1936, იქვე) — ოსმალეთის იმპერიის სახელმწიფო მოღვაწე, დიდი ვეზირი 1909, 1918-1919 და 1920-1922 წლებში. აგრეთვე, 1899-1909 წლებში იყო ოსმალეთის საგარეო საქმეთა მინისტრი.
ბიოგრაფია
აჰმეთ თევფიქ-ფაშა პირველად დიდი ვეზირი გახდა 1909 წელს. 31 მარტის ინცინდენტის შემდეგ, როცა სულთანი აიძულეს თანამდებობიდან მოეხსნა ჰუსეინ ჰილმი-ფაშა. მას შემდეგ, რაც ინგლისის არმია შევიდა სტამბოლში და გადააყენეს სულთანი აბდულჰამიდ II, აჰმეთიც გადადგა თანამდებობიდან და დიდი ვეზირის პოსტზე დაბრუნდა ჰუსეინ ჰილმი-ფაშა.
მეორედ აჰმედ თევფიქ-ფაშა დიდი ვეზირი გახდა პირველი მსოფლიო ომის დასრულების შემდეგ, რაც აჰმედ იზეთ-ფაშა გადადგა, 1918 წლის 11 ნოემბერს. მოვალეობის შესრულების დაწყებიდან ორ დღეში, მოკავშირე ძალებმა დაიწყეს სტამბოლის ოკუპაცია და აიძულეს მეჰმედ VI პარლამენტი დაეთხოვა. 1919 წლის 12 იანვარს აჰმეთ თევფიქ-ფაშამ თავიდან ჩამოაყალიბა პარლამენტი, თუმცა იგი იძულებული გახდა კიდევ ერთხელ დაეთხოვა პარლამენტი. აჰმეთი 3 მარტს გადადგა დიდი ვეზირის პოსტიდან.
დიდი ვეზირის პოსტიდან გადადგომის შემდგომ, აჰმეთ თევფიქ-ფაშა გახდა ოსმალეთის იმპერიის სენატის მეთაური. აგრეთვე, იგი სათავეში ედგა ოსმალეთის დელეგაციას პარიზის მშვიდობის კონფერენციაზე. მისმა დელეგაციამ უარი განაცხადა შემოთავაზებულ ხელშეკრულებაზე, რომელიც ოსმალეთისთვის მძიმე პირობებს შეიცავდა, მაგრამ შემდეგ გაგზავნილმა ოსმალეთის მეორე დელეგაციამ, რომელსაც სათავეში ედგა დიდი ვეზირი დამატი ფერიდ-ფაშა, მიიღო შემოთავაზებული პირობები და ხელი მოაწერეს სევრის სამშვიდობო ხელშეკრულებას.
1920 წლის 21 ოქტომბერს აჰმეთ თევფიქ-ფაშა მესამედ დაინიშნა დიდი ვეზირის პოსტზე და ჩაანაცვლა დამატი ფერიდ-ფაშა. იმავდროულად, თურქეთის ეროვნულმა კონგრესმა ანკარაში გამოაცხადა, რომ რეალურად თვითონ იყო ქვეყნის ერთადერთი მთავრობა და უარყოფდა მონარქიას. აჰმეთ თევფიქ-ფაშამ შესთავაზა კონგრესის წევრებს, რომ შემოერთებოდნენ მონარქიულ მთავრობას და ერთი ორგანო შეექმნათ, მაგრამ კონგრესის ლიდერმა, მუსტაფა ქემალმა უარი განაცხადა ამ შემოთავაზებაზე. 1921 წელს ლონდონში გამართულ კონფერენციაზე ქვეყანას ორი დელეგაცია ჰყავდა — სტამბოლის დელეგაციას აჰმეთი მეთაურობდა, ხოლო ანკარისას — ბექირ სამი კუნდუჰი. ლონდონში აჰმეთ თევფიქ-ფაშამ ყველასათვის გასაკვირად გამოაცხადა, რომ ანკარის მთავრობა მართლაც ერთადერთი კანონიერი მთავრობა იყო თურქეთისთვის და ბექირ სამი იყო ერთადერთი წარმომადგენელი კონფერენციაზე.
1922 წლის 1 ნოემბერს, მონარქიის გაუქმების შემდეგ, აჰმედი მხოლოდ სამი დღე იყო დიდი ვეზირი. 4 ნოემბერს იგი გადადგა. აჰმეთ თევფიქ-ფაშა გარდაიცვალა 1936 წლის 8 ოქტომბერს, 91 წლის ასაკში.
რესურსები ინტერნეტში
კატეგორია:ოსმალეთის იმპერიის დიდი ვეზირები კატეგორია:დაბადებული 11 თებერვალი კატეგორია:დაბადებული 1845 კატეგორია:გარდაცვლილი 8 ოქტომბერი კატეგორია:გარდაცვლილი 1936
ავსტრალიური კეტლ დოგი
ავსტრალიური კეტლ დოგი (Australian Cattle Dog) — ძაღლის ჯიში, რომელიც გამოყვანილია ავსტრალიაში XIX საუკუნეში.
ავსტრალიური კეტლ დოგი 60 წლიანი სელექციური მუშაობის შედეგია. საწყის ცხოველებს შორის არიან დინგო, მარმარილოსებრი გლუვბალნიანი მაღალმთიელი კოლი, დალმაციელი და, შესაძლოა, ბულტერიერი. დიდ ბრიტანეთში, დოკებში იყენებდნენ დღესდღეობით გადაშენებულ ცისფერ ჰილერებს, რომლებიც ნახირ ფეხებში კბენდნენ, რათა გემზე შეერეკათ. მიუხედავად იმისა, რომ წარმოშობით ავსტრალიური კეტლ დოგი არაფრითაა დაკავშირებული ცისფერ ჰილერთან, ის ძალიან ჰგავს ამ ძველ საპორტო ძაღლს. ერთ-ერთი ავსტრალიელი პირველმოსახლე, ტომას სმიტ ჰოლი, XIX საუკუნეში ცდილობდა მიეღო ძაღლი, რომელიც ცისფერ ჰილერს დაემსგავსებოდა, მაგრამ საკმარისად გამძლე ინებოდა, რათა გაეძლო ნახირის მწყემსობის მძიმე შრომისთვის. მან გამოიყენა დინგოს თვისება - ნადავლს ფრთხილად მიეპაროს და მიიღო ჯიში, რომელიც ძალიან ჰგავს თანამედროვე მეცხვარე ძაღლებს. უნდა გაითვალისწინოთ, რომ ამ ძალიან ფრთხილმა ძაღლმა ადამიანებთან და სხვა ცხოველებთან კონტატში შესვლა პატარაობიდანვე უნდა დაიწყოს.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:ავსტრალიური წარმოშობის ძაღლის ჯიშები
ნერჟედინი
ნერჟედინი (ძვ. ნერჟეტინ, (Neředín, Neretein) — ისტორიული უბანი ჩეხეთის ქალაქ ოლომოუცში და საკადასტრო ერთეული ქალაქის დასავლეთ ნაწილში. ნერჟედინში გადის ტრასა II/448 და ასევე აქ მდებარეობს პალაცკის უნივერსიტეტის ფიზკულტურის ფაკულტეტი და უნივერსიტეტის საერთო საცხოვრებლების დიდი ნაწილი.
ოლომოუცის უბნები
ბელიდლა • ჩერნოვირ • დროჟდინ • ჰეჲჩინ • ჰოდოლანი • ჰოლიცე • ხომუტოვ • ხვალკოვიცე • კლაშტერნი ჰრადისკო • ლაზცე • ლოშოვ • ნედჳეზი • ნემილანი • ნერჟედინ • ნოვა ულიცე • ნოვე სადი • ნოვი სჳეტ • ოლომოუც • პავლოჳიჩკი • პოველ • რადიკოვ • რჟეპჩინ • სლავოჳინ • სვატი კოპეჩეკ • ტოპოლანი • ტინეჩეკ
ლიტერატურა
კატეგორია: ოლომოუცის უბნები
ეფროსის ეკლესია
ეფროსის ეკლესია — ეკლესია ახმეტის მუნიციპალიტეტის სოფელ ზემო ალვანში. დგას სოფლის ჩრდილო-დასავლეთით, 4-5 კილომეტრზე, ტყეში. განეკუთვნება გვიანდელ შუა საუკუნეებს. ძეგლი ძლიერ დაზიანებულია: ჩამოშლილია კამარა და კონქი, მონგრეულია კედლების ზედა ნაწილები. ეკლესიის შიგნით ხეები და ბუჩქებია ამოსული.
ეკლესია დარბაზულია (7,5 X 5 მ), ნაგებია რიყის ქვითა და ნატეხი ქვით. წყობის რიგების სწორხაზოვნება ნაწილობრივად არის დაცული. ეკლესიას შესასვლელი დასავლეთიდან ჰქონია. შემორჩენიჩლია სამხრეთ წირთხლის კვალი. აღმოსავლეთით ნახევარწრიული აფსიდია, რომელშიც გეგმით ნახევარწრიული სამი თაღოვანი ნიშია. სამხრეთ და ჩრდილოეთ კედლებში თითო თაღოვანი სარკმელია.
რესურსები ინტერნეტში
კატეგორია:ახმეტის მუნიციპალიტეტის ტაძრები
წითელფრთიანი ტინამუ (გვარი)
წითელფრთიანი ტინამუ (Rhynchotus) — ფრინველთა გვარი ტინამუსებრთა ოჯახისა. მოიცავს ორ სახეობას — 1. წითელფრთიანი ტინამუ (Rhynchotus rufescens), რომელიც გავრცელებულია სამხრეთ-აღმოსავლეთ ბრაზილიიდან დასავლეთ ბოლივიასა და ცენტრალურ არგენტინამდე. ბინადრობს პამპასებში, ტყეებს თავს არიდებს, უპირატესობას ღია ადგილებს ანიჭებს. ცუდად და უხალისოდ ფრენს, ერთ აფრენაზე ფარავს 1200 მ-ს; 2. ტინამუ ჰუაიკო (Rhynchotus maculicollis), რომელიც გავრცელებულია ჩრდილო-დასავლეთ არგენტინისა და ბოლივიის ანდებში.
სქოლიო
* კატეგორია:ტინამუსებრნი
აგიორგანი
აგიორგანი (Ագյորգան) — მთა სომხეთში. მდებარეობს ვაიოცძორის პროვინციაში, სოფელ არტავანიდან ჩრდილო-აღმოსავლეთით. მწვერვალის სიმაღლე ზღვის დონიდან 2528 მეტრია.
სქოლიო
კატეგორია:სომხეთის მთები
ორატორიუსი
ორატორიუსი (Oratórios) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ პონტი-ნოვას შემადგენლობაში.
2010 წლის მონაცემებით, მოსახლეობა 4 493 ადამიანს შეადგენდა, მოსახლეობის სიმჭიდროვე 50.44 კმ²-ზე. ფართობი 89 068 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ჩანდარლი ჰალილ-ფაშა
ჩანდარლი ჰალილ-ფაშა (Çandarlı Halil Paşa; გ. 1 ივნისი, 1453, ედირნე) — ოსმალეთის იმპერიის დიდი ვეზირი 1439-1453 წლებში. თანამდებობა ეკავა სულთნების მურად II-ისა და მეჰმედ II-ის დროს. განეკუთვნება ცნობილი ჩანდარლების ოჯახს. 1453 წლის 29 მაისს მონაწილეობდა ოსმალების მიერ კონსტანტინოპოლის აღებაში. 30 მაისს დააკავეს ღალატის გამო და 1 ივნისს სულთან მეჰმედ II-ის ბრძანებით სიკვდილით დასაჯეს.
ლიტერატურა
კატეგორია:ოსმალეთის იმპერიის დიდი ვეზირები კატეგორია:სიკვდილით დასჯილი ოსმალეთის დიდი ვეზირები კატეგორია:გარდაცვლილი 1 ივნისი კატეგორია:გარდაცვლილი 1453
აზოტის ოქსიდი
აზოტის ოქსიდად შეიძლება მოხსენიებული იქნას ყველა ბინარული ნაერთი, რომელიც აზოტსა და ჟანგბადს შეიცავს:
აზოტის სხვა ოქსოანიონებია ნიტრიტი, პეროქსინიტრიტი, ტრიოქსოდინიტრატი (ჰიპონიტრატი) და ნიტროქსილატი.
ატმოსფეროს ქიმიაში, ჰაერის დაბინძურებაში და მსგავს თემებში ხსენებისას აზოტის ოქსიდი ძირითადად NOx (NO და NO2)-ად იგულისხმება.
ოთახის ტემპერატურაზე მხოლოდ პირველი სამი ნაერთის გამოყოფაა შესაძლებელი. N2O3, N2O4 და N2O5 ოთახის ტემპერატურაზე მომენტალურად იშლებიან, NO3, N4O და N(NO2)3 კი ძალიან აქტიურები არიან.
NOx
სახელ NOx-ის (ხშირად იწერება როგორც NOx) ხსენებისას როგორც წესი იგულისხმება NO და NO2. ისინი შიდაწვის ძრავებში წარმოიქმნებიან. ეს ორი ატმოსფეროში კვალის სახით არსებული ნაერთი ნაერთი ძალიან დიდი მნიშვნელობის მქონეებია. დღის განმავლობაში ტროფოსფეროში არსებული NO რეაქციაში შედის ნახევრად-დაჟანგულ ორგანულ ნაერთებთან )ან პეროქსილის რადიკალთან და წარმოქმნის NO2-ს, რომელიც დღის სინათლით ფოტოდისოცირდება და წარმოქმნის NO-ს:
ამ რეაქციების სისწრაფე საკმაოდ დიდია, ამიტომ NO-სა და NO2-ს კონცენტრაცია თითქმის იგივე რჩება. ამ ციკლის გამო ლოგიკურია ეს ორი ნივთიერება ერთ ჯგუფს მივაკუთვნოთ (ამიტომაც ეძახიან მათ NO x</sub-ებს).
იმაზე დამატებით, რომ NOx ტროპოსფერული ოზონის მთავარ წყაროს წარმოადგენს, ადამიანის ჯანმრთელობისათვის ის თვითონაც საკმაოდ საშიშია.
წარმოებულები
ამ ოქსიდების ბევრი დაჟანგული (კათიონური) და აღდგენილი (ანიონური) სახით წარმოქმნილი ნაერთები არსებობს: ნიტრიტები (NO2-), ნიტრიტები (NO3-), ნიტრონიუმის იონი (NO2+) და ნიტროზონიუმის იონი (NO+):
მიღება
აზოტის ქვეოქსიდის (N2O) მიღების ძირითად ლაბორატორიულ ხერხს წარმოადგენს ამონიუმის ნიტრატის გახურება:
დიაზოტის ტრიოქსიდი (N2O3) მიიღება ნიტრიტებზე, მაგალითად ნატრიუმის ნიტრიტზე გოგირდმჟავის მოქმედებით, მისი პროდუქტების გაციებით -20 გრადუსამდე
დიაზოტის პენტოქსიდი მიიღება U-ს ფორმის მილში ტეტრაფოსფორის დეკაოქსიდისა და აზოტმჟავის პროდუქტების გაციებით. უნდა ვერიდოთ ნემსისებური კრისტალების წარმოქმნას. რეაქციისა და კრისტალიზაციის არეში დაუშვებელია ორგანული ნაერთების აღმოჩენა(ნაერთი აფეთქებით რეაგირებს ორგანიკასთან).
ტრინიტრამიდი მიიღება ძალიან დაბალი (-100 – -80°C) ტემპერატურისას ნატრიუმის ტეტრაფთორბორიდის ურთიერთქმედებით დინიტრამიდის მარილებთან.
სქოლიო
კატეგორია:ოქსიდები კატეგორია:აზოტის არაორგანული ნაერთები კატეგორია:ინდუსტრიული აირები
კელუიოს რაიონი
კელუიოს რაიონი (Distrito de Kelluyo) — რაიონი პერუში, პუნოს რეგიონის ჩუკუიტოს პროვინციაში. მდებარეობს ზღვის დონიდან 3 830 მეტრზე. 2007 წლის მონაცემებით, მოსახლეობა 13 801 ადამიანს შეადგენდა, სიმჭიდროვე 28 ადამიანი კმ²-ზე. ფართობი 485.77 კმ²-ია.
რესურსები ინტერნეტში
კატეგორია:პუნოს რეგიონის რაიონები კატეგორია:ჩუკუიტოს პროვინციის რაიონები
ჰოხდორფი
ჰოხდორფი (Hochdorf) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. თემის ფართობია 23,77 კმ², მოსახლეობა, 2013 წლის 31 დეკემბრის მდგომარეობით, შეადგენს 2 150 ადამიანს.
სქოლიო
კატეგორია:ბადენ-ვიურტემბერგის თემები
თომას აბტი
ლიტერატურა
კატეგორია:გერმანელი ფილოსოფოსები კატეგორია:გერმანელი მწერლები კატეგორია:დაბადებული 25 ნოემბერი კატეგორია:დაბადებული 1738 კატეგორია:გარდაცვლილი 3 ნოემბერი კატეგორია:გარდაცვლილი 1766 კატეგორია:გერმანელი მათემატიკოსები კატეგორია:XVIII საუკუნის გერმანელი მათემატიკოსები კატეგორია:გერმანელი მამაკაცი მწერლები
მერი სომერვილი
მერი სომერვილი (დ. 26 დეკემბერი, 1780, ედინბურგი — გ. 24 ნოემბერი, 1872, ნეაპოლი) — შოტლანდიელი ფიზიკოსი და მათემატიკოსი.
ბიოგრაფია
1826 წელს „ლონდონის სამეფო საზოგადოების შრომებში“ სიმერვილის პირველი სამეცნიერო სტატია გამოქვეყნდა. ამ შრომაში იგი აღწერდა მის მიერ აღმოჩენილ მზის სხივების დამამაგნიტებელ მოქმედებას. ეს ნაშრომი თავდაპირველად მიიღეს, თუმცა შემდეგში დამტკიცდა, რომ ეს მოვლენა რეალობას დიდად არშეესაბამებოდა. 1836 წელს „პარიზის მეცნიერებათა აკადემიის მოხსენებაში“ გამოქვეყნდა სომერვილის მეორე ექსპერიმენტალური ნაშრომი სახელად „მზის სპექტრის ქიმიური სხივების გავლის ცდები სხვადასხვა გარემოში“. სომერვილის მესამე ნაშრომი —„სპექტრის სხივების მოქმედება მცენარეთა წვენებზე“— დაიბეჭდა 1845 წელს. მართალია არც მისი ეს ნაშრომები იქნა აღიარებული ფიზიკის მნიშვნელოვან მოვლენებად, თუმცა აღსანიშნავია, რომ მისი ექსპერიმენტები დაყენებული იყო რაციონალურად და სრულიად მიზანდასახულად. მართალია მან ვერ შექმნა მნიშვნელოვანი მეცნიერული ნაშრომები, თუმცა სომერვილი დაჯილდოვებული იყო სამეცნიერო მწერლის ტალანტით და სწორედ მისი წყალობითაც დაიკავა მან მეცნიერების ისტორიაში ღირსეული ადგილი.
1827 წელს მერი სომერვილს სთროვეს, რომ გადაეთარგმნა საფრანგეთში გამოცემული ლაპლასის მრავალტომიანი ფუნდამენტური ტრაქტატი ციურ მექანიკაში. იგი ამ წინადადებას დათანხმდა შემდეგი პირობით: თუ ნაშრომის თარგმანი გამოვიდოდა არასრულყოფილი, იგი უნდა განადგურებულიყო. 1830 წელს მან ეს სამუშაო ბოლომდე შეასრულა. მისი თარგმანი არ იყო ავტორისეული. ლაპლასის ციური მექანიკა საგრძნობლად გასაგები და საინტერესო გახდა მკითხველთათვის. მისი ეს ნაშრომი მალე მცირე ტირაჟით დაიბეჭდა, მაგრამ თვით ავტორის გასაოცრად მთელი ტირჟი სწრაფად გაიყიდა. მალევე ეს წიგნი შეისყიდა კემბრიჯის უნივერსიტეტმა, რომელიც ნახსენებ წიგნს იყენებდა როგორც სტანდარტულ სახელმძღვანელოს.
1830 წელს გამოდის მერის მეორე წიგნი: „საბუნებისმეტყველო მეცნიერებათა კავშირის შესახებ“. ეს წიგნი წარმოადგენდა ფიზიკური ცოდნის ენციკლოპედიას, რომელიც მაქსიმალურად გასაგები ენით იყო დაწერილი.
XIX საუკუნის 30-იან წლებში ექიმის დაჟინებულიო თხვონით მერი სომერვილი საცხოვრებლად იტალიაში გადავიდა. 1848 წელს გამოქვეყნდა მისი მესამე და ალბათ საუკეთესო წიგნი — „ფიზიკური გეოგრაფია“. ამ წიგნში მეცნიერება დედამიწის შესახებ გადმოცემული იყო ფიზიკის, ქიმიის, მეტეოროლოგიისა და ასტრონომიის მონაცემების მაქსიმალური გამოყენებით. ეს წიგნი ერთსულავნად იქნა აღიარებული ნამდვილ შედევრად.
მერი სომერვილი გარდაიცვალა 1872 წლის 24 ნოემბერს, ნეაპოლში. იგი უკანასკნელ დღეებამდე აგრძელებდა მუშაობას, თუმცა ამჯერად იგი საკუთან ნაშრომებში მხოლოდ მოგონებებს აღწერდა. მირი გარდაცვალებიდან ერთი წლის შემდეგ მისი შვილების მიერ გამოქვეყნდა მეტად საჭირო მერი სომერვილის ავტობიოგრაფიული შენიშვნები, რომელიც მოიცავდა დროის დიდ შუალედს და აგრეთვე შესული იყო მეცნიერებისა და კულტურის ისტორიკოსებისათვის ძალზე მნიშვნელოვან ცნობები და დაკვირვებები.
სქოლიო
კატეგორია:შოტლანდიელი ფიზიკოსები კატეგორია:შოტლანდიელი მათემატიკოსები
ბისმარკის ქედი
ბისმარკის ქედი (Bismarck Range) — ქედი პაპუა-ახალ გვინეაში. ცენტრალური მაღლობის ჩრდილო-აღმოსავლეთი ნაწილი. უმაღლესი წერტილის სიმაღლეა 4509 მ (მთა ვილჰელმი, პაპუა-ახალი გვინეის უმაღლესი წერტილი). დამახასიათებელია მაღალმთიანი ლანდშაფტი. უმაღლესი წერტილი თოვლით არის დაფარული. ზღვის დონიდან დაახლოებით 3400 მ სიმაღლეზე ტუნდრაა განვითარებული. კალთებიდან სათავეს იღებს მდინარე რამუ და მდინარეების სეპიკისა და პურარის შენაკადები. სახელი ეწოდა გერმანიის სახელმწიფო მოღვაწის ოტო ფონ ბისმარკის პატივსაცემად.
რესურსები ინტერნეტში
კატეგორია:პაპუა-ახალი გვინეის ქედები
The Voice (აშშ, სეზონი 3)
The Voice მესამე სეზონი — ამერიკელი ვოკალისტების რეალითი შოუ, რომლის პრემიერა 2012 წლის 10 სექტემბერს NBC-ის ეთერში შედგა. ამ სეზონში წინა გუნდი 12 მონაწილის მაგივრად 16 მონაწილით შედგებოდა. ამასთანავე,რინგზე მწვრთნელებს შეეძლოთ მოეტაცათ მომღერალი, რომელიც მისმა ნამდვილმა მწვრთნელმა სახლში გაუშვა. თუ ერთზე მეტი მწვრთნელი დააჭერს ღილაკს, მაშინ კონკურსანტს ეძლევა საშუალება თავად აირჩიოს სასურველი მენტორი. თითოეულ მწვრთნელს შეუძლია მხოლოდ 2 მომღერალი გადაარჩინოს, რაც იმას ნიშნავს, რომ რინგი 8 მომღერლის მაგივრად 10 მომღერლით დასრულდება. ამავე დროს შოუს დაემატა „ნოკაუტი“, სადაც მწვრთნელები თავიანთ გუნდს ხუთად შეამცირებენ. ნოკაუტზე ყველა მომღერალი ინდივიდუალურად ასრულებს თავის სიმღერას და შემდეგ ტურში მწვრთნელის მიერ არჩეული მონაწილე გადავა. მესამე სეზონში ფორმატი შეიცვალა და American Idol-ის და The X Factor-ის მსგავსად კონკურსანტი, რომელიც ხმების ყველაზე დაბალ რაოდენობას მიიღებს, პროექტს ეთიშება. ფინალში სამი კონკურსანტი გადის, რომელთაგანაც შესაძლებელია ყველა მათგანი ერთი გუნდიდან იყოს. მესამე სეზონის ფინალში 3 ფინალისტიდან 2 ბლეიკ შელტონის გუნდიდან იყო, რომელთაგანაც ერთ-ერთმა გაიმარჯვა. პოპ-როკის მომღერალი და Hey Monday-ის ყოფილი სოლისტი, კასადი პოპი The Voice-ის მესამე სეზონის გამარჯვებული გახდა.
კასტინგები, მწვრთნელები და წამყვანები
კასტინგები ჩატარდა მემფისში, მინეაპოლისში, ნიუ-იორკში, დალასში და ლოს-ანჯელესში 2012 წლის 7 ივლისიდან 12 აგვისტოს ჩათვლით.
მესამე სეზონის მწვრთნელები იყვნენ ადამ ლევინი, ბლეიკ შელტონი, სი ლოუ გრინი და კრისტინა აგილერა.
რინგზე მწვრთნელების მრჩეველები იყვნენ მერი ჯეი ბლაიჯი, მაიკლ ბუბლეი, რობ თომასი და ბილი ჯო არმსტრონგი. კრისტინამ, ბლეიკმა და სი ლოუმ მოიყვანეს რონ ფეირი, სკოტ ჰენდრიკსი და ჯენიფერ ჰადსონი, რომ დახმარებოდნენ მათ Top 10 მომღერლების მომზადებაში. სი ლოუმ, ჯანმრთელობის გაუარესების გამო, მრჩევლებად ბილ ვითერსი და Train-ის სოლისტი პატ მონაჰანი მოიყვანა.
ფერადი კოდები
გამარჯვებული
მეორეადგილოსანი
მესამე ადგილი
გამოეთიშა ლაივ შოუზე
გამოეთიშა ფლეი ოფზე
გამოეთიშა ნოკაუტზე
მომღერალი მოიტაცა სხვა მწვრთნელმა (სახელი ხაზგადასმულია)
ეპიზოდი 1 (10 სექტემბერი)
მესამე სეზონის პრემიერა 2012 წლის 10 სექტემბერს შედგა. შოუს დასაწყისში მწვრთნელებმა სიმღერა „Start Me Up“ შეასრულეს.
ეპიზოდი 2 (11 სექტემბერი)
მეორე ეპიზოდი 2012 წლის 11 სექტმებერს გამოვიდა.
ეპიზოდი 3 (12 სექტემბერი)
მესამე ეპიზოდი 2012 წლის 12 სექტემბერს გამოვიდა.
ეპიზოდი 4 (17 სექტემბერი)
The Voice-ის მეოთხე სეზონი 2012 წლის 17 სექტემბერს გამოვიდა.
ეპიზოდი 5 (18 სექტემბერი)
მეხუთე ეპიზოდი 2012 წლის 18 სექტემბერს გაიმართა.
ეპიზოდი 6 (24 სექტემბერი)
მეექვსე სეზონი 2012 წლის 24 სექტემბერს გამოვიდა.
ეპიზოდი 7 (25 სექტემბერი)
მეშვიდე ეპიზოდი 2012 წლის 25 სექტემბერს გამოვიდა.
ეპიზოდი 8 (1 ოქტომბერი)
მერვე ეპიზოდი 2012 წლის 1 ოქტომბერს გამოვიდა.
ეპიზოდი 9: ბრმა კასტინგების საუკეთესო მომენტები (2 ოქტომბერი)
The Voice-ის მეცხრე ეპიზოდში, რომელიც 2012 წლის 2 ოქტომბერს გამოვიდა, ნაჩვენები იყო ბრმა კასტინგების საუკეთესო მომენტები.
რინგები
რინგები 2012 წლის 8 ოქტომბერს დაიწყო. ამ სეზონში დამეატა „მოტაცება“, რომლის საშუალებითაც თითოეულ მწვრთნელს ეძლევა საშუალება გადაარჩინონ 2 კონკურსანტი, რომელებიც სხვა გუნდიდან გამოეთიშნენ. იმ შემთხვევაში, თუ კონკურსანტი ერთზე მეტმა მწვრთნელმა მოიტაცა, კონკურსანტს შეუძლია აიჩიოს სასურველი მწვრთნელი. ამ ეპიზოდებში მწვრთნელების მრჩეველბი იყვნენ: ადამის — მერი ჯეი ბლაიჯი, ბლეიკის — მაიკლ ბუბლეი, სი ლოუს — რობ თომასი, კრისტინას კი ბილი ჯო არმსტრონგი.
ნოკაუტები
თითოეული გუნდიდან წყვილდება 2 მომღერალი, რომელებიც ინდივიდუალურად ასრულებენ თავიანთ სიმღერებს. კონკურსანტები მათი გამოსვლიდან რამდენიმე წუთით ადრე იგებენ თუ ვინ იქნებიან მათი მეტოქეები. ამ ტურში ისნი თავად ირჩევენ სიმღერას, თუმცა მათ მენოტრობას ისევ თავიანთი მწვრთნელები უწევენ. შესრულების დამთავრების შემდეგ მწვრთნელი თავად წყვეტს ვინ გადავა შემდეგ ტურში. თითოეული მწვრთნელის გუნდიდან ლაივ შოუზე 5 კონკურსანტი გადავა.